***Foreløpig oppsummering per 1.7.2021***

## Forhold å være oppmerksom på mht. 2021-økonomistyringsdata i nytt økonomisystem

### 2021 vil være et annerledesår i økonomistyringen

Overgang mellom systemer midt i et år vi nødvendigvis måtte medføre en del utfordringer mht. økonomistyring. Vi forsøker her å gi en foreløpig oppsummering av en del forhold man bør være oppmerksom på mht. å forstå regnskaps- og budsjettallene i 2021.

### Regnskap T1-2021

Regnskapet for T1 (januar til april) er konvertert fra gammelt til nytt økonomistyringssystem på resultatkonti (inntekter og kostnader).

**Mht. BOA *og* bevilgning:**

* Åpningssaldoen (regnskap for T1) i nytt system utgjøres av…
	+ en «initiell åpningssaldo», postert i periode 4
	+ omposteringer foretatt i periode 5 og 6
* Det er laget egne Tableau-rapporter som skiller mellom hhv. åpningssaldo (initiell og ompostering) vs. ordinære transaksjoner
* Åpningssaldoen er på overordnet nivå. Ytterligere detaljer på transaksjonsnivå kan finnes i de gamle systemene

**Mht. bevilgning**

* Initiell åpningssaldo (ført i periode 4) ble ført på ett felles delprosjekt (103051001)
* Omposteringsbilagene (ført i periode 5) omposterer til reelle delprosjekter
* Enkelte enheter har også laget egne omposteringer ut over dette. Slike egne omposteringer er ikke hensyntatt i de nevnte Tableau-rapportene

**Mht. BOA**

* Initiell åpningssaldo (ført i periode 4) ble i sin helhet ført på ett delprosjekt (103052001)
* Initiell åpningssaldo er i periode 5 og 6 ompostert/korrigert for å hensynta nytt BOA-regnskapsprinsipp (mer om dette i eget avsnitt nedenfor)
* BOA-saldoen fra T1 vil IKKE bli ompostert til faktiske prosjekter/delprosjekter (blir liggende på delprosjekt 103052001)
* Fra og med periode 5 vil imidlertid BOA-regnskapene føres på prosjekt/delprosjekt-nivå
* Oppsummert betyr dette:
	+ BOA-*porteføljeregnskapet* vil inneholde tall for *hele* 2021
	+ De enkelte prosjektene/-delprosjektene vil i Unit4 *ikke* ha regnskap for de første 4 månedene i 2021

### Budsjett og prognose 2021

* Det har i det nye systemet blitt lagt inn et initielt årsbudsjett 2021 som tilsvarer innlevert/vedtatt budsjett fra 15.12.2020, konvertert til ny økonomimodell
* Dette initielle årsbudsjettet er på et mer overordnet nivå enn normalt. Evt. bakenforliggende detaljer finnes i gammelt system (Buddy). For å finne sammenhengen mellom gammel og ny økonomimodell vises det til enhetenes konverteringsverktøy, som fakultetets RBK-er (regnskaps- og budsjettkonverteringsansvarlige) har tilgang til
* I det nye systemet er det et skille mellom BOA-*porteføljebudsjettet* og BOA-*enkeltprosjektbudsjetter*
* I 2021 vil BOA-*porteføljebudsjettet* være for hele året, mens BOA-*enkeltprosjektbudsjettene* vil være for årets siste 8 måneder
* Fram mot T2 vil enhetene jobbe med en oppdatert prognose i det nye systemet

### Nytt regnskapsprinsipp BOA

BOA-regnskapene vil i det nye systemet vises iht. prinsippet om «motsatt sammenstilling». Dette er iht. de Statlige regnskapsstandardene (SRS)

Dette betyr i praksis:

* BOA-inntektene i det nye systemet vil være basert på kostnadspådraget.
* Dette innebærer en endring ift. periodiseringsprinsippene i det gamle systemet, - der BOA-inntektene ble framstilt iht. innbetalings-/faktureringstidspunkt
* Prosjektene vil normalt ha nullresultat
* Innbetalte, ikke opptjente BOA-midler vil ikke lenger være del av resultatregnskapet, men vil ligge som balanseposter
* «Overført fra i fjor» og «Akkumulert saldo» vil ikke lenger være del av BOA-regnskapene
* Fordeler med det nye prinsippet er bl.a. at ikke-opptjente BOA-midler i mindre grad vil framstå som en form for «overskudd», det vil bli enklere å se samsvar mot resultatindikatorene og inntektsføringen vil være mer i tråd med allmenne regnskapsprinsipper

### UiO-bevilgning mai og juni

Det ble i 2021 ikke overført UiO-bevilgning (KD-bevilgningen) til enhetene i mai. Bevilgningen både for mai og juni ble overført til fakultetene/enhetene i juni. Tidspunkt for intern viderefordeling av bevilgning ved fakultetene vil kunne variere.

### Internhusleie mai og juni

Enhetene ble i 2021 ikke belastet internhusleie i mai. Internhusleie for både mai og juni ble belastet enhetene i juni. Tidspunkt og prinsipper for intern viderebelastning ved fakultetene/enhetene vil kunne variere.

### Avsetning feriepenger og fleksitid

Balanseavsetning for feriepenger og plusstid har ved UiO tidligere blitt gjort på institusjonsnivå. I det nye systemet vil slike avsetninger gjøres automatisk mot koststedsnivå. Fakultetene vil bli kompensert for denne «merkostnaden». Belastning og kompensasjon for fleksitid ble postert i mai, mens belastning og kompenasjon for feriepenger vil komme senere i 2021. Regnskapsseksjonen vil evt. kunne gi nærmere informasjon.